Α4-0139/95

Πρόταση οδηγίας του Συμβουλίου σχετικά με τη συλλογή στατιστικών στοιχείων στον τομέα του τουρισμού (COM(94)0582 - C4-0176/95)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής (COM(94)0582 - C4-0176/95)

((ΕΕ C 35 της 11.02.1995, σελ. 5))- έχοντας εκχωρήσει την εξουσία απόφασης, σύμφωνα με το άρθρο 52 του Κανονισμού, στην Επιτροπή Μεταφορών και Τουρισμού,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (Α4-0139/95)

Α. λαμβάνοντας υπόψη ότι η Επιτροπή του διεβίβασε, για ενημέρωση, την πρότασή της για οδηγία του Συμβουλίου σχετικά με τη συλλογή στατιστικών στοιχείων στον τομέα του τουρισμού,

1. Καλεί την Επιτροπή να λάβει υπόψη τις ακόλουθες τροποποιήσεις:

(Τροποποίηση 1)

Πρώτη αιτιολογική αναφορά

>Αρχικό κείμενο>

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 213,

>Κείμενο μετά την ψηφοφορία στο ΕΚ>

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας και ιδίως τα άρθρα 100Α και 213,

(Τροποποίηση 2)

Τρίτη αιτιολογική αναφορά

>Αρχικό κείμενο>

τη γνώμη του Ευρωπαϊκού Κοινοβουλίου

>Κείμενο μετά την ψηφοφορία στο ΕΚ>

διαγράφεται

(Τροποποίηση 3)

Άρθρο 2, σημείο γα) (νέο)

>Κείμενο μετά την ψηφοφορία στο ΕΚ>

γα) την απασχόληση στον τουριστικό τομέα συμπεριλαμβανομένων των θέσεων εποχειακής απασχολήσεως κατά περιφέρειες NUTS II

(Τροποποίηση 4)

Άρθρο 4, παράγραφος 2

>Αρχικό κείμενο>

2. Όσον αφορά τη βάση σύμφωνα με την οποία συλλέγονται τα στοιχεία, τα κράτη μέλη λαμβάνουν όλα τα μέτρα που θεωρούν αναγκαία για την εξασφάλιση της ποιότητας και της συγκρισιμότητας των αποτελεσμάτων.

>Κείμενο μετά την ψηφοφορία στο ΕΚ>

2. Όσον αφορά τη βάση σύμφωνα με την οποία συλλέγονται τα στοιχεία, τα κράτη μέλη λαμβάνουν όλα τα μέτρα που θεωρούν αναγκαία και τα οποία κρίνονται συμβατά από την Επιτροπή, για την εξασφάλιση της ποιότητας και της συγκρισιμότητας των αποτελεσμάτων.

(Τροποποίηση 5)

Άρθρο 5, παράγραφος 2

>Αρχικό κείμενο>

2. Για τα χαρακτηριστικά με ετήσια και μηναία περιοδικότητα, η πρώτη περίοδος παρατήρησης αρχίζει την 1η Ιανουαρίου 1996. Για τα χαρακτηριστικά που αφορούν τις στήλες τριμηνιαίων στοιχείων στο τμήμα Γ του παραρτήματος, η πρώτη περίοδος παρατήρησης αρχίζει την 1η Ιανουαρίου 1997.

>Κείμενο μετά την ψηφοφορία στο ΕΚ>

2. Για τα χαρακτηριστικά με ετήσια και μηνιαία περιοδικότητα, η πρώτη περίοδος παρατήρησης αρχίζει την 1η Ιανουαρίου 1996.

(Τροποποίηση 6)

Άρθρο 9

>Αρχικό κείμενο>

Τα αποτελέσματα διαδίδονται από την Επιτροπή. Ενδέχεται να καθοριστούν, σύμφωνα με τη διαδικασία που αναφέρεται στο άρθρο 12, ειδικά μέτρα αναγκαία για τη διασφάλιση ευρείας διάδοσης από τις εθνικές αρχές.

>Κείμενο μετά την ψηφοφορία στο ΕΚ>

Τα αποτελέσματα διαδίδονται από την Επιτροπή. Πρόσβαση στα στοιχεία παρέχεται σε όλους τους χρήστες. Η Επιτροπή ελέγχει την ακρίβεια των παρεχόμενων στοιχείων και την εκπλήρωση των υποχρεώσεων εκ μέρους των κρατών μελών, υποβάλλει δε σχετικά έκθεση προς το Συμβούλιο και το Ευρωπαϊκό Κοινοβούλιο.Ενδέχεται να καθοριστούν, σύμφωνα με τη διαδικασία που αναφέρεται στο άρθρο 12, ειδικά μέτρα αναγκαία για τη διασφάλιση ευρείας διάδοσης από τις εθνικές αρχές.

(Τροποποίηση 7)

Άρθρο 10, πρώτο εδάφιο

>Αρχικό κείμενο>

1. Με την επιφύλαξη των διατάξεων του άρθρου13, τα κράτη μέλη λαμβάνουν όλα τα αναγκαία μετρα για να καταστήσουν λειτουργικό το κοινοτικό σύστημα πληροφόρησης κατά τη μεταβατική περίοδο, η οποία λήγει τρία έτη μετά τη θέση σε ισχύ της παρούσας οδηγίας για μηνιαία και ετήσια δεδομένα, και πέντε έτη για τριμηνιαία δεδομένα.

>Κείμενο μετά την ψηφοφορία στο ΕΚ>

1. Με την επιφύλαξη των διατάξεων του άρθρου 13, τα κράτη μέλη λαμβάνουν όλα τα αναγκαία μετρα για να καταστήσουν λειτουργικό το κοινοτικό σύστημα πληροφόρησης κατά τη μεταβατική περίοδο, η οποία λήγει δύο έτη μετά τη θέση σε ισχύ της παρούσας οδηγίας για μηνιαία και ετήσια δεδομένα, και τρία έτη για τριμηνιαία δεδομένα.

(Τροποποίηση 8)

Άρθρο 10α (νέο)

>Κείμενο μετά την ψηφοφορία στο ΕΚ>

Άρθρο 10α

Κατά τη μεταβατική περίοδο η Κοινότητα συμβάλλει μερικώς στις δαπάνες των εθνικών στατιστικών υπηρεσιών για την πραγματοποίηση των αλλαγών που απαιτούνται στα συστήματά της. Η πρόβλεψη αυτή επεκτείνεται, κατ'αναλογία, στα νέα κράτη μέλη.

2. Αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.